Vecpiebalgas pilskalns
Vecpiebalgas pilskalns jeb Griškas kalns atrodas Vidzemē, Cēsu novada Vecpiebalgas pagasta Vecpiebalgas centrā. Valsts nozīmes kultūras piemineklis. Pilskalnu aprakstījis Ernests Brastiņš. Tas ir apmēram 15 metrus augsts paugurs, kas ilgu laiku izmantots lauksaimniecības vajadzībām. Plakuma izmērs — 60 x 40 metri. Kultūrslāņa lielums apmēram 1 metrs. Pilskalna datējums — vēlais dzelzs laikmets.